Crkva svetog Save u Parizu
Crkva Svetog Save je srpska pravoslavna crkva koja se nalazi u osamnaestom pariskom arondismanu, u ulici Simplon 23. U crkvi je smještena eparhija Srpske pravoslavne crkve za Francusku i zapadnu Evropu (koja obuhvata zemlje Beneluksa, Portugal i Španiju). Parohija je osnovana 1947. godine. Jedno vrijeme sjedište eparhije se nalazilo u iznajmljenoj rumunskoj pravoslavnoj crkvi. Kako je ta crkva bila mala, bilo je potrebe za izgradnjom veće. Crkva je podignuta za potrebe velikog broj radnika koji su iz srpskih krajeva dolazili u Pariz i Francusku. Godine 1984. sagrađena je na mjestu bivše neo-romanske protestantske crkve. Na ulazu se nalazi lik Svetog Save.